สวัสดีค่ะ คือเรารู้สึกชอบเห็นการทรมานหรือการฆ่า ทำรายร่างกายแบบรุ่นแรงและพอเห็นคนอื่นทะเลาะกันแล้วมันรู้สึกดีรู้สึกสะใจทั้งที่ไม่รู้จักกัน เห็นแล้วรู้สึกมีความสุข และก็มีความคิดที่อยากจะฆ่าคนฆ่าแล้วเอาคนที่ตายมาทรมานซ้ำเป็นแบบนี้มาสักพักแล้วปกติไม่ชอบอะไรแบบนี้เลยแต่ไม่รู้ทำไมพักนี้มันถึงมีความรู้สึกแบบนี้โดยไม่รู้ตัวอ่ะคะ แบบนี้เป็นอะไรรึเปล่าค่ะ
สวัสดีค่ะ อาการรู้สึกชอบเห็นคนอื่นโดนทรมาน ชอบดูการทำร้ายร่างกายดังกล่าวมานั้น อาจจะเป็นภาวะความผิดปกติทางจิตที่มีความชอบในความรุนแรง ซึ่งอาจเกิดได้ในคนที่เพิ่งเข้าสู่วัยรุ่นอาจมีการเปลี่ยนแปลงทางด้านร่างกายหลายอย่าง ส่งผลให้อารมณ์ผิดปกติได้ แต่ไม่ควรเป็นมากจนถึงขั้นก้าวร้าว หรือมีพฤติกรรมทำร้ายตนเองหรือผู้อื่นร่วมด้วย สาเหตุอื่นๆเช่นการมีโรคจิตเภท อารมณ์ 2 ขั้ว เป็นต้นจากที่กล่าวมานั้น หากมีความชอบแบบหมกมุ่นมากหรือมีความคิดต้องการเลียนแบบพฤติกรรมดังกล่าวนั้นๆด้วย จัดเป็นความผิดปกติ ที่ควรไปพบแพทย์เพื่อประเมินอาการ กลุ่มโรค และความรุนแรง และได้รับการรักษาอย่างเหมาะสมไม่ว่าจะเป็นการใช้ยาหรือการทำจิตบำบัดต่อไป ในเบื้องต้นพยายามเบี่ยงเบนความสนใจไปยังเรื่องอื่นๆ ไม่หมกมุ่นกับความคิดดังกล่าวมากจนเกินไป